સિમરનની મમ્મી તેની દીકરી માટે તેનાં ત્રણે ફ્રેન્ડ્સને જવાબદાર ગણાવી રહી છે તો સાહિલની સાથે ધરપકડ કરવામાં આવેલા મૂળ રાજસ્થાનના કમલેશ વૈષ્ણવના પપ્પા ગોવર્ધનભાઈએ ‘મિડ-ડે’ને કહ્યું હતું કે ‘મારો દીકરો ખરાબ સંગતની સજા ભોગવી રહ્યો છે. ખોટા માણસ સાથે દોસ્તી રાખવી તેને ભારે પડી રહી છે. મારી જિંદગીમાં હું કોઈ દિવસ પોલીસ-સ્ટેશનનો દાદરો ચડ્યો નથી ત્યારે સાહિલ સાથેની દોસ્તીને કારણે મારા દીકરાને જેલમાં જવું પડ્યું. તેણે જ મારા દીકરાને ફસાવ્યો છે. ભૂલ બીજાની અને સજા મારા દીકરાએ ભોગવવી પડી રહી છે, પણ મને વિશ્વાસ છે કે મારો દીકરો નિર્દોષ છે અને બહુ જલદી તે બહાર આવશે.’